Отчет за дейността

*на Народно читалище „Добри Люцканов-1912” с.Васил Друмев през 2018 година*

 *Уважаеми читалищни дейци,*

 *Ние провеждаме годишно-отчетно събрание дни след като отдадохме необходимата почит и уважение към Добри Люцканов по повод 100 години от рождението му.*

 *Каквото и да се каже за ролята на читалищата в българската ни история и в живота на всеки от нас, все ще е малко.*

*Почти във всяко българско селище, това е най-важното културно средище от Възраждането , та до днес.*

 *НЧ „Добри Люцканов-1912” се уповава на своите корени, като национална, социална, културна, образователна и информационна организация и отговаря на предизвикателствата на днешния свят.*

*Правилното разпределение и управление на получената субсидия, Договор с Община Шумен, реализирани проекти , постави нашето читалище в една сравнително стабилна финансова обстановка.*

 *През 2018 година Читалищното настоятелство проведе 13 заседания, внесени и разгледани материали от които по-важни са:*

 *Насоки за бъдещата работа на Читалищното настоятелство за 2018 година:*

* *Приемане годишна програма за работата на НЧ „Добри Люцканов-1912” с.Васил Друмев, които са насочени към развиване и обогатяване на културния живот в селото, запазване и предаване на обичаите и традициите, възпитаване и утвърждаване на националното самосъзнание и културната идентичност; осигуряване на достъп до информация и комуникация до всеки;*
* *Привличане младото поколение към живота на читалището;*
* *Работа с децата чрез включването им в разнообразни и привлекателни за тях мероприятия;*
* *Превръщане читалищната библиотека в привлекателно и достъпно място за духовно обогатяване и връзка със света, място за социални контакти и услуги;*
* *Относно регистрация и пререгистрация на читалището в Агенцията по вписванята;*
* *Относно публикуване на ГФО за 2017 год.*
* *Предложение до Община Шумен –* „Заблеяло ми е агънце” – Традиционен гергьовски събор и люлка за здраве и Ден на моето село;
* Предложение до община Шумен за финансиране на Лятна детска „Щуроландия” – летни занимания с децата на с. Васил Друмев по дейности;

*БИБЛИОТЕКА:*

 *Център на дейността на читалищата открай време е читалищната библиотека. Нейното състояние трябва да отговаря на реалните потребности и очаквания на гражданите.*

 *Библиотеката при читалището е единствената на територията на селото. За 2018 година библиотечният фонд наброява 5549 библиотечни единици, подредени по отрасъл, автори и така е лесно достъпна до потребителите. Ново закупената литература е 28 единици на стойност 221 лева, а дарените библиотечни единици са 156 на стойност 446,03.*

 *Библиотеката разполага с интернет читалня. Наред с извършването на чисто библиотечни и справочно-информационни услуги, в читалищната библиотека се обръща сериозно внимание на масовата работа с читателите, особено с децата.*

*Трайно наложила се тенденция през последните години е и силното присъствие на библиотеката в културния афиш на читалището. Те са свързани главно с подпомагане възпитателния процес на децата, чрез организиране на достъпна, развлекателна форма (с нагледни материали от библиотечния фонд) на: лектории, беседи, изложби и тематични кътове, свързани с отбелязване на бележити дати и събития, изготвяне на мултимедиен продукт.*

 *Библиотеката при НЧ „Добри Люцканов-1912” има много свои приятели и почитатели от различни възрасти и с разнообразни интереси, като едни от тях са децата в неравностойно положение, чийто Дневен център се намира на територията на селото.*

*- създаване на социални умения у хора със специални образователни потребности, посредством извършваните дейности в библиотеката и интернет залата за успешната им интеграция в общността. Младежите посещават библиотеката в определени дни от седмицата, като внимателно се подхожда спрямо тях, услугите са адаптирани според техните възможности.*

 *Друг съществен момент в дейността на нашето читалище е художествената самодейност.*

*За съжаление трябва да отчетем, че през 2018 година изяви на ГИФ „Иджишки напеви” няма, поради факта че по-вечето от самодейците са в достолепна възраст и интерес от младото поколение към тази група не се забелязва.*

 *Отговорно можем да заявим че направихме всичко възможно за привличане жени с певчески умения, но интерес – никой не прояви.*

*Една от важните цели на Читалищното настоятелство е да се търсят други форми на изява.*

 *Една нова инициатива, която прибавихме към календарния си план - „На раздумка с плетка” по повод Световен ден на плетивото с жените от селото сред природата.*

*През м. ноември 2018, жените на с. Васил Друмев се включиха в акция „Изплети топлина” за хора изпаднали в нужда. Надявам се, че с този си жест стоплихме сърцата на хора в беда.*

 *Изминалата година, бе трудна година по изпълнения на годишната програма и същевременно богата на културни инициативи и творчески успехи.*

*Започваме с традиционните празници като Бабинден,Баба Марта,Ден на самодееца,за поредна четвърта година приканваме обществеността на селото за да отбележим 3-ти Март – Националния празник на Република България с тържествена заря, Благовещение, 19 март – рождената дата на патрона на читалището – Добри Люцканов, концерти, кулинарни изложби, изнесени беседи, тематични изложби, представени мултимедийни презентации, съобразно бележити дати.*

*Незабравим остана за жителите Ден на моето село, който бе подчинен на 190 години от опожаряването на селото и премина на две нива: Проведохме среща с жители на с.И.Р.Блъсков и с. Васил Друмев – „Духовното израстване на две села с една история” на който бившите кметове Лиляна Бончева и Йорданка Текерова разказаха за историята на съответното село.*

*В празничната програма бе представена „Възстанова върху опожаряването на селото”.*

*Читалищното настоятелство изказва своята благодарност към всички, които се включиха в подготовката. Наистина, организацията беше голяма и отговорна, а без подкрепата на младите хора, трудно би се осъществила. Не бихме се ангажирали с имена, с риск да не пропуснем някого..*

 *Едно е сигурно – самодеецът е човек, който има дух. И този дух го съхранява и превежда по трудния път на твореца.*

*Детска фолклорна група „Лазарки” е действаща група, която с всяка измината година си променя състава.*

 *Всяка година те огласят всеки дом с типичните лазарски песни, а красивите носии и огрените им лица карат възрастните хора да си спомнят за техните дни на лазаруване. Буди интерес, че броят на групата през 2018 надмина очакванията ни.*

*РАБОТА С ДЕЦА:*

*Работата ни с децата е дейност, която е с най-високи резултати особено в летните ваканционни месеци. И през 2018 година Лятна детска „Щуроландия” обхвана около 25 деца, които работиха в дейности с разностранни интерес;*

*Всяка една дейност се обсъждаше с децата и така се роди идеята да инициират „Маскен бал край огъня” превъплатени в герои по техен избор. Всеки участник имаше задължението да моделира своя костюм, а работещите в читалището да ги приведат в готов вид.*

*Целта на работещите бе насочена основно децата да се привлекат към различни форми на занимания. Започнахме работа с тях още през пролетната ваканция като:*

* *Великденски фантазии*
* *За чисто и приветливо селище – доброволческа кампания;*
* *Честит 1-ви юни – денят посветен на децата – детско веселие с песни, танци и игри;*
* *Откриване на Ляятна детска Щуроландия;*
* *Подготовка риквизит „Маскен бал край огъня”*

*Това беше един много дълъг период на работа. Едновременно с подготовката за неговото представяне, ние подготвяхме и Карнавал на плодородието в който се включиха родители и деца.*

*Много труд и организация, но завидните резултатите са налице. Три награди от Карнавалното дефиле ни присъди журито. Не изменихме и на кулунарната изложба, където бяхме номинирани „първо място за тематична изложба и най-добре аранжирана трапеза”.*

*И през 2018 година работихме по проект на ББИА „Пътуващите сандъчета” от който се възползват читатели от различни възрастови групи. Проекта дава възможност в библиотеката да влязат книги с които ние не разполагаме, а будят интерес сред потребителите.*

*През м.декември, 2018 година след участие в томбола във „Пътуващите сандъчета” получихме дарение 33 книги.*

*Стъпихме преди три години на една добра инициатива – Лятна детска „Щуроландия” за малки и големи момичета и момчета и в нея вплетохме всички желания и очаквания, като краен културен продукт във връзка със Възстановката върху опожаряването на с. Иджик, Карнавал на плодородието – Шумен – 2018. С разнообразни инициативи децата се*

*въвличат в придобиването на нови знания и умения, на сръчност и опит в различни видове изкуство и крайният продукт от техните изяви са изложбите, театралната продукция,певческата постановка. Такива бяха намеренията и така на практика се получиха нещата. Децата са мотивирани, защото те бяха подкрепени от своите родители.*

*Така се роди идеята за създаване на Мобилна детска формация „Еньовче”. Ентусиазирани от фолклорните песни, настоятелни за разучаването им, усмихнати се изявиха в Празника на квартал Мътница.*

*Разработихме следните проекти:*

* *Към Общински фонд „Култура” – Карнавал на плодородието – 750 лв.*
* *Към общински фонд „Култура” – 100 години от рождението на Добри Люцканов – учителя – 900*
* *Българските библиотеки – съвременни центрове за информираност – към МК – 3466 лв. не одобрен*

*МАТЕРИАЛНО – ТЕХНИЧЕСКА БАЗА:*

*Неможем да кажем, че сме доволни от състоянието на МТБ. Падаща мазилка, счупени прозорци, които не подлежат на ремонт, част от подпокривното пространство е за ремонт, архивохранилището е с наложителен ремонт, тъй като тавана е подпухнал. Като имаме в предвид, че това читалище съществува от 60 години и са правени частични ремонти само на покрива, а на библиотеката основен, благодарение на проект чрез МК, какво можем да очакваме. Но трябва да кажем, че в годините не сме спирали да поддържаме базата, макар и с малки средства.*

*През последните две години срещаме трудности с отоплението, предвид какво количества дърва са ни предоставени. Това наложи да се правят икономии (когато е възможно) за да стигне твъдото гориво за отоплителния сезон.*

*ПЕРСОНАЛ*

*В читалището работят:*

*Председател и настоятелство на доброволни начала:*

* *Читалищен секретар, организатор, касиер-счетоводител,– Мария Великова;*
* *Работник библиотека – Ралица Донева*

 *И през 2018 година НЧ „Добри Люцканов-1912” с.Васил Друмев не отстъпи по оценка дадена от Комисията по чл.23, съгласно Закона за Народните читалища. Субсидията за две щатни бройки. – 16950лв.*

 *В тази сума влизат следните пера: издръжка, поддръжка МТБ, културна дейност, заплати и осигуровки.*

*Добрите практики с местния бизнес и спомоществователи говорят за високи резултати и като пример бихме посочили сътрудничеството ни с Брамас-96” АД гр.Шумен, БГ-Агро „Земеделска компания” гр.Варна, „Алкомет-АД, Телепол ЕООД”. Като не на последно място бихме отредили на Община Шумен.*

 *Пренесло мъдростта през годините, днес Васил-друмевското читалище е едно от най-изявените културни институции в селската мрежа за което заслужено говорят неговите отличия и награди.*

 *Но не всичко върви по мед и масло, както казват старите хора. Много има какво да се желае. Живеем в един забързан, монотонен живот. Ние сме хората, които ще запазим тази културна институция, като влизаме макар и за малко в нея.*

*Вие сте хората които можете да запазите вратите отворени на това читалище, което само в България се произнася тази свещенна дума.*

*Нека да не забравяме,че читалището е обединител на местната общност, мястото където забравяме всекидневните проблеми и между личностни вражди, за да запазим българската автентична култура и да направим нашето малко село атрактивно и по-добро място за живеене.*

 *Но всичко това не би могло да се осъществи без подкрепата и разбирането на Читалищното настоятелство, Кметство, младите читалищни членове и най-вече доброволците.*

 *Благодаря за вниманието!*

***ЗА ФИНАНСОВАТА ДЕЙНОСТ НА НЧ „ДОБРИ ЛЮЦКАНОВ 1912”***

***С. ВАСИЛ ДРУМЕВ, ОБЩ. ШУМЕН,***

 ***ЗА ПЕРИОДА 01.2.2018 – 01.02.2019 година***

|  |  |  |  |  |
| --- | --- | --- | --- | --- |
| ***№*** | ***ВИД*** | ***ПРИХОД*** | ***РАЗХОД*** | ***ОСТАТЪК*** |
| *1.* | *Заплати* | ***16950,00*** |  |  |
| *2.* | *От общината по докладни* | ***780,00*** |  |  |
| *3.* | *От проекти* | ***1650,00*** |  |  |
| *4.* | *Наем зали* | ***380,00*** |  |  |
| *5.* | *Членски внос библиотека* | ***25,00*** |  |  |
| *6.* | *Членски внос читалище* | ***180,00*** |  |  |
| *7.* | *Дарения* | ***1450,00*** |  |  |
| *8.* | *От рента* | ***3088,00*** |  |  |
|  | *От предишен период*  | ***851,00*** |  |  |
|  | ***Всичко приходи:*** | ***25354,00*** |  |  |
| *9.* | *Заплати* | ***-*** | ***14627,00*** |  |
| *10.* | *Културно масова дейност* | ***-*** | ***3351,00*** |  |
| *11.* | *Стопански разходи,консумативи* | ***-*** | ***508,00*** |  |
| *12.* | *Реализирани проекти* | ***-*** | ***1921,76*** |  |
| *13.* | *Канцеларски матерали* | ***-*** | ***191,93*** |  |
| *14.* | *Ток,телефон* | ***-*** | ***620,,94*** |  |
| *16.* | *Библиотечна дейност* | ***-*** | ***471,80*** |  |
| *18.* | *Ремонт МТБ* | ***-*** | ***218,00*** |  |
| *19.* | *Данъци* | ***-*** | ***62,92*** |  |
| *20.* | *Членски внос СНЧ* | ***-*** | ***24,00*** |  |
| *21.* | *Командировки* | **-** | **130,00** |  |
|  |  |  |  |  |
|  | *РЕКАПИТУЛАЦИЯ* |  |  |  |
|  |  | ***25354,00*** | **22147,35** | ***3206,65*** |